CELEX: 32017D0005
Language: da
Date: 2017-01-26 00:00:00
Title: Den Europæiske Centralbanks afgørelse (EU) 2017/468 af 26. januar 2017 om ændring af afgørelse ECB/2010/10 om manglende overholdelse af statistiske indberetningskrav (ECB/2017/5)

22.3.2017   
               
               
                  DA
               
               
                  Den Europæiske Unions Tidende
               
               
                  L 77/1
               
            DEN EUROPÆISKE CENTRALBANKS AFGØRELSE (EU) 2017/468
      af 26. januar 2017
      om ændring af afgørelse ECB/2010/10 om manglende overholdelse af statistiske indberetningskrav (ECB/2017/5)
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde,
      under henvisning til statutten for Det Europæiske System af Centralbanker og Den Europæiske Centralbank, særlig artikel 5.1 og 34.1,
      under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 7,
      under henvisning til Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner (2), navnlig artikel 6, stk. 2,
      under henvisning til Den Europæiske Centralbanks forordning (EF) nr. 2157/1999 af 23. september 1999 om Den Europæiske Centralbanks beføjelser til at pålægge sanktioner (ECB/1999/4) (3), og
      ud fra følgende betragtninger:
      
                  (1)
               
               
                  Proceduren for indsamling af oplysninger om overtrædelser og pålæggelse af sanktioner, som er fastsat i afgørelse ECB/2010/10 (4) har vist sig at være et effektivt redskab i forbindelse med håndtering af manglende overholdelse af statistiske indberetningskrav og bør derfor udvides til at omfatte tilfælde af manglende overholdelse, som kan opstå i henhold til Den Europæiske Centralbanks forordning (EU) nr. 1333/2014 (ECB/2014/48) (5).
               
            
                  (2)
               
               
                  Rapporteringsenhedernes forpligtelse til at besvare spørgsmål fra Den Europæiske Centralbank eller nationale centralbanker vedrørende mulige tilfælde af manglende overholdelse af deres rapporteringskrav bør præciseres.
               
            
                  (3)
               
               
                  Afgørelse ECB/2010/10 bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      Ændringer
      Afgørelse ECB/2010/10 ændres som følger:
      
                  1)
               
               
                  Artikel 1 affattes som følger:
                  
                              a)
                           
                           
                              Punkt 2 erstattes af følgende:
                              
                                          »2.
                                       
                                       
                                          »monetær finansiel institution« (MFI) har samme betydning som defineret i artikel 1, litra a), i Den Europæiske Centralbanks forordning (EU) nr. 1071/2013 (ECB/2013/33) (*1) og skal i relation til Den Europæiske Centralbanks forordning (EU) nr. 1333/2014 (ECB/2014/48) (*2) forstås som omfattende alle MFI'ens filialer med hjemsted i EU og EFTA, medmindre andet udtrykkeligt fremgår af bestemmelserne i forordningen
                                       
                                    
                        
                              b)
                           
                           
                              Punkt 6 erstattes af følgende:
                              
                                          »6.
                                       
                                       
                                          »den nationale centralbanks frist«: den dato og det tidspunkt, som den enkelte nationale centralbank har fastsat for modtagelse af data fra rapporteringsenhederne.«
                                       
                                    
                        
                              c)
                           
                           
                              Følgende indsættes som punkt 10:
                              
                                          »10.
                                       
                                       
                                          »filial«: en afdeling, som udgør en retligt afhængig del af et institut, og som direkte foretager alle eller nogle af de transaktioner, der er forbundet med virksomheden som institut.«
                                       
                                    
                        
                              d)
                           
                           
                              Følgende indsættes som punkt 11:
                              
                                          »11.
                                       
                                       
                                          »filialer med hjemsted i EU og EFTA«: en filial, som er beliggende og registreret i en EU-medlemsstat eller i et EFTA-land.«
                                       
                                    
                        
            
                  2)
               
               
                  Artikel 2 affattes som følger:
                  
                              a)
                           
                           
                              Stk. 1 erstattes af følgende:
                              »1.   ECB og de nationale centralbanker overvåger rapporteringsenhedernes overholdelse af de mindstestandarder, som er nødvendige for, at de kan opfylde deres indberetningsforpligtelser, som angivet i bilag IV til forordning (EU) nr. 1071/2013 (ECB/2013/33), bilag II til forordning (EU) nr. 1072/2013 (ECB/2013/34) (*3), bilag IV til forordning (EU) nr. 1073/2013 (ECB/2013/38), bilag III til forordning (EU) nr. 1074/2013 (ECB/2013/39), bilag III til forordning (EU) nr. 1075/2013 (ECB/2013/40) og bilag IV til forordning (EU) nr. 1333/2014 (ECB/2014/48). I tilfælde af manglende overholdelse, kan ECB og den kompetente nationale centralbank beslutte at påbegynde en vurderingsfase og/eller at indlede en overtrædelsesprocedure som angivet i artikel 3, stk. 1 og 2. Efter gennemførelse af en overtrædelsesprocedure kan ECB pålægge sanktioner i overensstemmelse med artikel 7 i forordning (EF) nr. 2533/98.
                           
                        
                              b)
                           
                           
                              Følgende indsættes som stk. 3:
                              »3.   Denne afgørelse er med forbehold af ECB's beføjelse til at pålægge sanktioner i henhold til artikel 7 i forordning (EF) nr. 2533/98.«
                           
                        
            
                  3)
               
               
                  Artikel 3, stk. 1, litra a), erstattes af følgende:
                  
                              »a)
                           
                           
                              kan ECB eller den kompetente nationale centralbank, når den har registreret manglende overholdelse af indberetningskravene, give den pågældende rapporteringsenhed en advarsel, der oplyser om arten af den registrerede manglende overholdelse, og anbefale forbedrede foranstaltninger for at undgå gentagelse af den manglende overholdelse«
                           
                        
            
                  4)
               
               
                  Artikel 4, stk. 2, erstattes af følgende:
                  »2.   I tilfælde af overtrædelser, der angår rettidighed, afhænger overtrædelsens alvorlighed af antallet af arbejdsdages eller -timers forsinkelse, målt i forhold til den nationale centralbanks frist.«
               
            
                  5)
               
               
                  Følgende indsættes som artikel 4a:
                  »Artikel 4a
                  Besvarelse af spørgsmål
                  Rapporteringsenheder skal besvare spørgsmål vedrørende mulige tilfælde af manglende overholdelse af statistiske rapporteringskrav inden for den tidsramme, som ECB eller den relevante nationale centralbank har fastsat.«
               
            Artikel 2
      Ikrafttrædelse
      Denne afgørelse træder i kraft den 1. april 2017. Den har virkning for referenceperioden 31. marts 2017 for daglige rapporteringskrav, for referenceperioden marts 2017 for månedlige og årlige rapporteringskrav og for det første kvartal i 2017 for kvartalsvise rapporteringskrav.
      
         Udfærdiget i Frankfurt am Main, den 26. januar 2017.
         
            Mario DRAGHI
            
               Formand for ECB
            
         
      
      
         (1)  EFT L 318 af 27.11.1998, s. 8.
      
         (2)  EFT L 318 af 27.11.1998, s. 4.
      
         (3)  EFT L 264 af 12.10.1999, s. 21.
      
         (4)  Den Europæiske Centralbanks afgørelse ECB/2010/10 af 19. august 2010 om manglende overholdelse af statistiske indberetningskrav (EUT L 226 af 28.8.2010, s. 48).
      
         (5)  Den Europæiske Centralbanks forordning (EU) nr. 1333/2014 af 26. november 2014 om pengemarkedsstatistik (ECB/2014/48) (EUT L 359 af 16.12.2014, s. 97).
      
         (*1)  Den Europæiske Centralbanks forordning (EU) nr. 1071/2013 af 24. september 2013 om den konsoliderede balance i MFI-sektoren (monetære finansielle institutioner) (ECB/2013/33) (EUT L 297 af 7.11.2013, s. 1).
      
         (*2)  Den Europæiske Centralbanks forordning (EU) nr. 1333/2014 af 26. november 2014 om pengemarkedsstatistik (ECB/2014/48) (EUT L 359 af 16.12.2014, s. 97).«
      
         (*3)  Den Europæiske Centralbanks forordning (EU) nr. 1072/2013 af 24. september 2013 vedrørende statistik over de monetære finansielle institutioners rentesatser (ECB/2013/34) (EUT L 297 af 7.11.2013, s. 51).«